cyanic-selkie/wikianc huggingface dataset:
Umernieki
Vēsture
Umernieku pietura atklāta 1928. gadā pēc vietējo iedzīvotāju lūguma, taču tagadējā stacijas ēka celta 1937. gadā. Tajā līdzās dzelzceļa ekspluatācijai nepieciešamajām telpām bijis arī dzīvoklis stacijas priekšniekam, kā arī atsevišķa saimniecības ēka. To izmantoja kā kūti, klēti un šķūni. Umernieku stacija plānojuma un arhitektūras ziņā atšķiras no gadsimta sākumā būvētajām stacijām - tā ir vienkārša guļbaļķu konstrukcija, apmesta ar kaļķu javu. Plānojuma ziņā tā būtiski atšķiras, jo stacijas darbam nepieciešamās telpas ir izteikti nodalītas no dzīvojamās daļas.
HNK Cibalia
HNK Cibalia ir Horvātijas futbola klubs no Vinkovciem.
Valentino Lazaro
Sasniegumi
Red Bull Salzburg
Agčala ezers
Agčalas ezers (az) ir purvains sālsezers Mughanas līdzenuma dienvidaustrumos. Atrodas Saljanas un Bilesuvaras rajonos.
1896. gadā, kad Araksas upe mainīja gultni un applūdināja Mughanas līdzenumu, izveidojās Agčalas, Mahmudčalas un Džavadčalas ezeri Kopš tā laika Mahmudčalas ezers ir pārvērties par purvu, kas sastāv no divām daļām — Mahmudčalas un Agčalas ezeriem.
Kopš tika regulēta Araksas gultne un pēc tam, 1965. gadā, kad izveidoja ūdenskrātuvi uz Bolgarčajas upes un pietece aprobežojās ar apūdeņošanas kanāliem, Agčalas ezers vasarās daļēji izžuva. Tomēr nākamajos 15 gados ūdenskrātuve aizpildījās ar dūņām un atjaunojās Bolgarčajas notece uz Mahmudčalas purvāju.
Nosaukums
Hidronīms ir cēlies no vārdiem ag (balts) un čala (ieplaka, bedre; strauts, aka; neapstrādāta vieta; ieplaka, kas piepildīta ar lietu un upes ūdeni). Daži pētnieki saka, ka šis hidronīms ir saistīts ar ūdens kvalitāti, savukārt citi to saista ar to, ka vasarā ezerā ūdens izžūst un atsedzas baltā sāls. Avoti liecina, ka tikai Saljanas un Bilesuvaras reģionos vien ir četri ezeri ar nosaukumu Agčala.
Daba
Ezera grunts ir pārsvarā dūņaina, ar ūdensaugu atliekām. Hidrobioloģiski un ihtioloģiski pētījumi nav veikti. Apkārtējās augsnes — karbonātu aluviālās pļavu tipa.
Pateicoties plašajiem niedrājiem, ik gadu šeit pārziemo un ligzdo savvaļas putni. Ezers atrodas 22—30 metrus zem jūras līmeņa. Agčalas un Mahmudčalas ezeru mitrāju sistēmas kopējā platība ir hektāru, no kuriem Agčalas daļa aizņem.
Klimats
Klimats ap ezeru ir sauss subtropiskais. Vasaras ir sausas, ļoti karstas, bet ziemas maigas. Temperatūra apkārtējos rajonos ir +29/+35 °С vasarā un +3/+6,5 °С ziemā. Lietus līst galvenokārt pavasarī un rudenī. Ūdens sāļums ezerā ir 16-18 g/l. Ūdens temperatūra ir +22/+29 °С vasarā un +4/+7,5 °С ziemā.
Fauna
Putnu fauna ir daudzveidīga un apsekota tikai daļēji. Skaitliski lielākās novērotās putnu grupas ir pīles, gulbji un zosis un gārņi, taču novērojumu metode ļāva vieglāk saskatīt lielākos putnus. No zivīm tiek minētas līdakas, sami un sazāni.
Statuss
Visa teritorija pieder valstij. Apkārtējās zemes tiek izmantotas lauksaimniecībai un lopkopībai. Ūdens mērenā sāļuma dēļ netiek izmantots saimnieciskiem nolūkiem. Ezeru apsaimnieko Azerbaidžānas Mednieku un zvejnieku biedrības medību un zvejas saimniecība.
Teritorijai nav aizsargājama statusa, tomēr esošā medību saimniecība veicina medību termiņu un noteikumu ievērošanu. Ārpus medību sezonas (no novembra līdz februārim) medību ekonomikas klātbūtne veicina putnu saglabāšanos, īpaši ligzdošanas sezonā. Ezers ir nozīmīgs medījumu un zivju avots apkārtējiem iedzīvotājiem.
1794. gads Latvijā
Šajā lapā ir apkopoti '''1794. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas vietniecības Rīgas, Cēsu, Valmieras un Valkas apriņķu sastāvā. Latgales vēsturiskā zeme atradās Polockas vietniecības Daugavpils, Ludzas un Rēzeknes apriņķu sastāvā.
Klāva Ukstiņa iela (Liepāja)
Klāva Ukstiņa ielā 7/9 atrodas Liepājas muzeja filiāle "Liepāja okupāciju režīmos".
Ielas nosaukums veltīts izdevējam un sabiedriskajam darbiniekam Klāvam Ukstiņam, kurš ir dzimis Liepājā.
Kalnu slēpošana 2022. gada ziemas olimpiskajās spēlēs — supergigants sievietēm
Supergigants sievietēm bija viena no 11 disciplīnām kalnu slēpošanā 2022. gada ziemas olimpiskajās spēlēs. Sacensības notika Akmens slēpošanas trasē, Nacionālajā kalnu slēpošanas centrā, Pekinā 2022. gada 11. februārī. Sacensībās kopā bija pārstāvētas 44 sportistes no 24 valstīm.
Olimpisko zelta medaļu šajā disciplīnā ieguva Šveices sportiste Lara Guta-Behrami (finiša laiks — 1:13.51), sudraba medaļu ieguva Austrijas sportiste Mirjama Puhnere (finiša laiks — 1:13.73), bet bronzas medaļu ieguva cita Šveices sportiste Mišele Gisina (finiša laiks — 1:13.81). Gūtai-Behrami šī bija pirmā olimpiskā zelta medaļa, bet Puhnere ieguva savu pirmo olimpisko medaļu.
Pārstāvētās valstis un sportisti
Sacensībās startēja 44 sportisti no 24 valstīm.
Iekavās norādīts sportistu skaits no attiecīgās valsts.
Kamārce (upe)
Kamārce (arī Kamarce, agrāk Brice, Brida) ir Kamārces-Packules kanāla labā krasta pieteka Ventspils novadā.
Izveidojas, satekot Elkšķenei un Skaldei pie autoceļa V1353 (Kamārce–Elkšķene). Tek rietumu virzienā. Agrāk Kamārce ietecēja Ventā, bet kopš izrakts Kamārces-Packules kanāls, tās ūdeņi ievadīti izraktajā kanālā. Agrākās Kamārces lejtece tagad kļuvusi par Veco Kamārci.
Upi šķērso valsts autoceļš V1353 (Kamārce–Elkšķene), tās krastos neatrodas lielas apdzīvotās vietas.
Teenage Dream
Teenage Dream ir amerikāņu dziedātājas Katy Perry trešais studijas albums. Tas tika izdots sadarbībā ar ierakstu kompāniju Capitol Records.
Stīvs Makmanamans
Savu karjeru Makmanamans sāka Liverpool, kur viņš nospēlēja 9 sezonas. 1999. gadā viņš pievienojās La Liga komandai Real Madrid. 2000. gadā viņš kļuva par pirmo Anglijas spēlētāju, kurš ir uzvarējis UEFA Čempionu līgā, nespēlējot Anglijas komandā. Divus gadus vēlāk viņš kļuva arī par pirmo Anglijas spēlētāju, kurš Čempionu līgā ir uzvarējis divas reizes. Ar Real Madrid komandu viņš divreiz uzvarēja La Liga turnīrā. 2003. gadā viņš pievienojās Manchester City, kur viņš karjeru noslēdza.
Anglijas futbola izlases sastāva piedalījies 1998. gada FIFA Pasaules kausā, kā arī 1996. un 2000. gada Eiropas čempionātā.
Sasniegumi
Liverpool
Real Madrid
Antigva un Barbuda olimpiskajās spēlēs
Antigva un Barbuda olimpiskajās spēlēs piedalās kopš 1976. gada. Kopš tā laika tā laika ir piedalījusies visās vasaras olimpiskajās spēlēs, izņemot 1980. gada Maskavas olimpiskās spēles, kad pēc ASV inciatīvas boikotēja spēles. Līdz šim Antigva un Barbuda vēl nav piedalījusies nevienās ziemas olimpiskajās spēlēs.
1976. gada vasaras olimpiskajās spēlēs Monreālā tā piedalījās ar nosaukumu Antigva.
Kopš piedalīšanās 1976. gadā neviens Antigvas un Barbudas pārstāvošais sportists nav izcīnījis olimpisko medaļu.
Medaļu tabulas
Skatīt arī: olimpisko medaļu skaits pēc valsts
Missouri (līnijkuģis)
USS Missouri (BB-63) ir ASV Jūras kara flotes "Aiovas" klases līnijkuģis, trešais ASV Jūras kara flotes kuģis, kas nosaukts ASV štata Misūri vārdā. Uz kuģa, kas tobrīd atradās Tokijas līcī, Japāna parakstīja kapitulācijas aktu, ar ko tika izbeigts Otrais pasaules karš.
Kuģis tika pasūtīts, ūdenī nolaists tika. Kuģis tika izmantots vairākās Otrā pasaules kara kaujās Klusajā okeānā, vēl tika izmantots Korejas karā no 1950. līdz 1953. gadam. 1955. gadā veica savu pēdējo iziešanu jūrā pirms nokļūšanas ASV Jūras kara flotes rezerves flošu sarakstā. 1984. gadā kuģis tika modernizēts un izmantots 1991. gada Līča kara operācijā "Tuksneša vētra". 1992. gada martā pēdējo reizi izgāja jūrā.
1998. gadā kuģis tika ziedots USS Missouri memoriālajai asociācijai, kļuva par muzeja kuģi Pērlhārborā, Havaju salās, ASV.
Galvas nociršana Jānim Kristītājam
Kompozīcija
Tā gleznota ar eļļas krāsu uz audekla 3,7 × 5,2 metru izmērā un tajā dominē košā sarkanā un siltā dzeltenā krāsa, ko bieži izmantoja baroka periodā un chiaroscuro tehnikā. Gleznā attēlota nāvessoda izpilde Jānim Kristītājam, netālu stāvot Salomei ar zelta paplāti, kur novietot viņa galvu. Netālu stāv vēl viena sieviete, kas identificēta kā Herodija vai arī vienkārša blakusstāvētāja, kas saprot, ka nāvessods ir netaisns, kamēr cietuma uzraugs dod rīkojumus, bet bende jau izvelk dunci, lai pabeigtu galvas atdalīšanu. Šī aina, kas populāra Itālijas mākslinieku vidū un pašam Karavadžo, nav radusies tiešā Bībeles ietekmē, bet gan kā stāsts no Zelta leģendas.
Tas ir vienīgais Karavadžo darbs, uz kura ir gleznotāja paraksts, ko viņš izvietoja sarkanajās asinīs, kas tek no Jāņa Kristītāja pārgrieztās rīkles. Gleznā ir daudz tukšas telpas, bet tā kā tās pamatne ir diezgan liela, tēli ir aptuveni reālā izmērā.
Vēsture
Glezna tika pabeigta 1608. gadā Maltā pēc Maltas ordeņa pasūtījuma kā altārglezna; tā bija lielākā no viņa radītajām altārgleznām. Tā joprojām atrodas Svētā Jāņa katedrālē, kam tā bija pasūtināta un kur pašu Karavadžo īslaicīgi uzņēma bruņinieka kārtā. Tomēr Karavadžo kalpošanas laiks ordenim bija īss un nepatikšanām pilns; viņš drīz tika padzīts, jo izbēga no cietuma par nereģistrētu noziegumu. Kad Karavadžo apmēram sešus mēnešus pēc uzņemšanas tika izslēgts kā "nepatīkams un sapuvis biedrs", ceremonija notika oratorijā, viņam klāt neesot, viņa paša gleznas priekšā.
Karavadžo radīja vairākus darbus, attēlojot notikumus pēc tiem, kas attēloti šajā gleznā. Viens no šiem darbiem atrodas Londonas Nacionālajā galerijā, cits Madrides karaliskajā pilī. Tiek uzskatīts, ka viens no tiem varētu būt darbs, ko Karavadžo varētu būt nosūtījis, lai samierinātos ar Alofu de Vinjakūru, Maltas ordeņa lielmestru, bet šie notikumi nav pārliecinoši zināmi.
"Galvas nociršana Jānim Kristītājam" tikusi pamatīgi bojāta, lai arī to nedaudz restaurēja 1950. gados pirms ievērojamas izstādes Romā 1955.—1956. gadā, kas darbam piesaistīja ievērojamu uzmanību. Šīs restaurācijas laikā mūsdienu skatītājiem tika padarīts redzams Karavadžo paraksts asinīs. Paraksts izraisījis vairākus strīdus. Darbs parakstīts kā f. Michelang.o (f norādot uz viņa piederību ordenim), bet bieži tiek apgalvots, ka Karavadžo parakstījies "Es, Karavadžo, to izdarīju" (en), atzīstoties kādā noziegumā, iespējams, saistītā ar 1606. gadā notikušo Ranučo Tomazoni nāvi no Karavadžo rokas, kas gleznotājam lika pamest Romu.
Tējas iela
Tējas iela ir iela Rīgā, Latgales priekšpilsētā Maskavas forštatē. Iela sastāv no 2 braukšanas joslām. Tējas iela sākas pie krustojuma ar Līksnas ielu un beidzas pie krustojuma ar Virsaišu un Viļānu ielu. Kopējais ielas garums ir 138 metri.
Vēsture
Rīgas adrešu grāmatās pirmo reizi minēta 1877. gadā (ru). Laika gaitā tā savu nosaukumu nav mainījusi.
2015. gada NHL drafts
2015. gada NHL drafts bija 53. NHL drafts, kurš norisinājās 2015. gada 26. jūnijā Sanraizā, ASV. Kopā tika draftēti 210 spēlētāji septiņās kārtās.
Baiba Damberga
Baiba Damberga (dzimusi 1957. gada 11. janvārī Sīkragā) ir lībiešu izcelsmes Latvijas dzejniece, kuratore un māksliniece. Organizācijas "Līvõ Kultūr sidām" (Lībiešu kultūras centrs) līdzdibinātāja. Raksta dzeju lībiešu valodā. Strādājusi preses un grāmatu grafikā. Strādā Jāņa Rozentāla Rīgas mākslas vidusskolā par pasniedzēju.
Luņi (Istras pagasts)
Luņi ir ciems Istras pagastā, Ludzas novadā. Atrodas 318 km attālumā no Rīgas.
Ciema apkārtnē atrodas Šķaunes ezers.
Anastasija Samoilova
Karjera
2013. gada Eiropas U-18 čempionātā Maladzječnā, Baltkrievijā, pārī ar Tīnu Graudiņu ieguva 9. vietu. 2014. gadā pāris piedalījās jaunatnes olimpiskajās spēlēs Naņdzjinā, kur sasniedza astotdaļfinālu, izcīnot 9. vietu.
2018. gada vasarā Eiropas čempionātā U-22 grupā Jūrmalā izcīnīta sudraba medaļa. Pirmo reizi Pasaules čempionātā piedalījās 2019. gadā Hamburgā, iekļūstot astotdaļfinālā (9. vieta). 2019. gada Eiropas čempionātā Maskavā pāris Graudiņa/Kravčenoka izcīnīja zelta medaļas, kas ir sportistes karjeras augstākais sasniegums. 2019. gada septembrī olimpisko spēļu kvalifikācijas turnīrā Ķīnas pilsētā Haijanā Graudiņa/Kravčenoka izcīnīja Latvijai ceļazīmi uz 2020. gada vasaras olimpiskajām spēlēm. 2020. gada olimpiskajās spēlēs pāris parādīja lielisku spēli, sasniedzot pusfinālu, tomēr nedaudz pietrūka, lai izcīnītu olimpisko medaļu, noslēgumā paliekot 4. vietā.
2022. gada augustā Latvijas izlases sastāvā (kopā ar T. Graudiņu un otru duetu Aneti Namiķi ar Varvaru Brailko) izcīnīja bronzas medaļas pirmajā CEV Nāciju kausā jeb Eiropas čempionātā pludmales volejbola izlasēm. 2022. gada Eiropas čempionātā Minhenē pārī ar T. Graudiņu otro reizi karjerā kļuva par Eiropas čempionēm, finālā pieveicot Šveices pludmales volejbolistes.
Biržas kods
Biržas kods jeb akcijas kods ir īsa publiska uzņēmuma vai finanšu instrumenta abreviatūra, kas tiek lietota biržās. Katrs unikālais kods sastāv no skaitļiem, burtiem, vai abiem, piemēram, SAF Tehnikas biržas kods Nasdaq Riga biržā ir SAF1R.
Anastasija Samoilova
Privātā dzīve
2022. gada septembrī apprecējās ar pludmales volejbolistu Mihailu Samoilovu.
Biržas kods
Katrai no pasaules fondu biržām ir sava kodu sistēma. ASV un Eiropas biržās parasti tiek izmantoti kodi, kuri satur 3–4 burtus, kas bieži apzīmē uzņēmuma nosaukumu, piemēram, ASV Nasdaq biržā Alphabet Inc biržas kods ir GOOG un Apple Inc – AAPL. Āzijā akciju kodi lielākoties ir ciparu sērijas, piemēram, HSBC Honkongas fondu biržā tiek apzīmēts ar ciparu virkni 0005.
Daži biržas kodi satur noderīgu informāciju par pieejamajiem vērtspapīriem. Piemēram, Nasdaq biržas parasti ir 4 burti, bet dažkārt tiem ir arī 5. burts, kas sniedz sīkāku informāciju par konkrēto akciju, piemēram, J nozīmē, ka akcijām ir balsstiesības, un Q nozīmē, ka uzņēmums iepriekš ir pasludināts par maksātnespējīgu.
Lupiki
Lupiki ir ciems Ilzeskalna pagastā, Rēzeknes novadā. Atrodas 249 km attālumā no Rīgas.
Sasolīns
Sasolīns (arī sasolīts) ir borātu grupas minerāls — borskābes minerālā forma. Tas veidojas vulkāniskajās fumarolās un karstajos avotos.
Sasolīns pirmo reizi tika aprakstīts 1800. gadā, un tika nosaukts pēc atrašanas vietas Sasso Pisano, Castelnuovo Val di Cecina Pizas provincē, Toskānā, Itālijā. Minerālu var atrast lagūnās visā Toskānā un Sasso. Parasti sasolīns ir baltā līdz pelēkā krāsā; var būt dzeltens no sēra piemaisījumiem vai brūns no dzelzs oksīdiem.
Kristiāns Kostovs
Kristiāns Konstantinovs Kostovs (dzimis Maskavā) ir bulgāru un kazahu izcelsmes dziedātājs. Kristiāns bija finālists Krievijas šova The Voice Kids (Russia) pirmajā sezonā un bija arī 2.vietas ieguvējs Bulgārijas šova "X Faktors" 4.sezonā.
Udīnes province
Udīnes province (, fur) ir Itālijas neadministratīva virspašvaldību teritoriāla vienība valsts ziemeļaustrumos, Friuli-Venēcijas Džūlijas autonomajā reģionā. Ziemeļos robežojas ar Austriju, bet austrumos — ar Slovēniju. Tās centrs un lielākā pilsēta ir Udīne, administratīvi sastāv no 134 komūnām.
Kristiāns Kostovs
Kristiāns pārstāvēja Bulgāriju 2017.gada Eirovīzijas dziesmu konkursā ar dziesmu Beautiful mess. Savā pusfinālā viņš uzvarēja ar 403 punktiem, bet finālā ieguva 2. vietu ar 615 punktiem, atpaliekot par 143 punktiem no 1. vietas ieguvēja Salvadora Sobrala no Portugāles.
Udīnes province
2018. gada 22.aprīlī saskaņā ar reģionālo likumu province tika likvidēta kā pašvaldība, bet 2019. gadā atjaunota bijušās provinces robežās kā Udīnes reģionālā decentralizētā teritoriālā vienība, kas saglabā dažas reģionālās plānošanas un administratīvās struktūras.
Gubernators
Gubernators ( — ‘valdnieks’) vairums gadījumos ir publiska amatpersona, kuras rokās ir izpildvara nesuverēnā teritorijā, un tas ir pakļauts valsts vadītājam. Bieži gubernators ir lielas administratīvās teritorijas vai federatīvās vienības vadītājs. Dažādās politiskās sistēmās gubernatora vara var stipri atšķirties. Dažās valstīs gubernatoriem ir nomināla un ceremoniāla vara, bet citās — gubernatoriem ir pilnīga vara pār teritorijas valdību.
Gubernatora tituls vairāk ir izplatīts federālās valstīs, piemēram, Amerikas Savienotajās Valstīs katram štatam ir savs gubernators, toties parlamentārās valstīs šāds tituls ir sastopams retāk.
Peļu dzimta
Peļu dzimta (Muridae) ir viena no grauzēju kārtas (Rodentia) dzimtām, kas pieder peļu virsdzimtai (Muroidea). Šajā dzimtā ir vairāk nekā 700 mūsdienās dzīvojošas sugas un tā ir lielākā zīdītāju dzimta pasaulē. Šīs dzimtas sugas tiek iedalītas apmēram 150 ģintīs un 5 apakšdzimtās. To dabiskais izplatības areāls aptver Eirāziju, Āfriku un Austrāliju, bet mūsdienās tās introducētas visā pasaulē. Pazīstamākās ģintis ir peles un žurkas.
Daudzveidība Latvijā
Latvijā sastopamas 8 peļu dzimtas sugas: meža klaidoņpele (Apodemus sylvaticus), svītrainā klaidoņpele (Apodemus agrarius), dzeltenkakla klaidoņpele (Apodemus flavicollis), mazā meža klaidoņpele (Apodemus uralensis), pundurpele (Micromys minutus), mājas pele (Mus musculus), pelēkā žurka (Rattus norvegicus) un melnā žurka (Rattus rattus).
Evolūcija
Kā visiem maziem dzīvniekiem, kuriem saglabājies neliels skaits fosiliju, par peļu dzimtas izcelšanos ir ļoti maz zināms. Tiek pieņemts, ka tās cēlušās no kāmim līdzīga dzīvnieka, kas dzīvoja tropiskajā Āzijā miocēna laikā. Evolūcijas gaitā attīstījās sugas, kas spēj izdzīvot aukstākos klimatiskajos apstākļos. Holocēna laikā, ceļojot līdzi cilvēkiem, peļu dzimtas sugas bija ieņēmušas jau visu pasauli.
Sistemātikas izmaiņas
Ilgstoši kāmju dzimta un peļu dzimta tika sistematizētas vienā dzimtā. Mūsdienās kāmji un to radinieki izdalīti atsevišķā kāmju dzimtā (Cricetidae). Abu dzimtu galvenās atšķirības ir dzerokļu uzbūve (pelēm un žurkām – pauguraini, bet kāmju dzimtas strupastēm un ondatrām – prizmatiski, ar emaljas cilpām), dzerokļu sakņu atšķirības (slēgtas vai nepastāvīgas, vai sakņu nav vispār) un zvīņu gredzenu nodalāmība uz astes (viegli vai salīdzinoši sarežģītāk).
Uzvedība
Peļu dzimtas sugas sastopamas ļoti dažādos biotopos, sākot ar mežiem un beidzot ar pļavām, līdzenumiem un kalniem. Vairākas sugas piemērojušās dzīvei tuksnesī, īpaši smilšu peles (Gerbillus), kas ilgstoši spēj iztikt ar nelielu ūdens daudzumu. Peles var būt zālēdājas un visēdājas un, atkarībā no sugas, to barībai ir ļoti liela daudzveidība. Peļu dzimtas sugas parasti vairojas vairākas reizes gadā, un to metieni var būt ļoti lieli. Tipisks metiena lielums ir 10—20 pelēni, lai gan tas atkarīgs no sugas. Mazuļi piedzimst akli, bez apmatojuma un bezpalīdzīgi, bet ir izņēmumi, piemēram, adatpeles (Acomys).
Kamārces-Packules kanāls
Kamārces-Packules kanāls ir mākslīga ūdenstece, kas novada Kamārces upes ūdeņus uz Packuli Ventspils novadā. Dažkārt tiek uzskatīts par Packules daļu.
Adorno
Adorno (it) ir itāļu izcelsmes uzvārds.
Cilvēki ar šādu uzvārdu:
Varoņu iela (Jūrmala)
Varoņu iela ir iela Jūrmalā, Slokas apkaimē. Varoņu iela sākas krustojumā ar Fabrikas ielu un beidzas krustojumā ar Ventspils šoseju. Kopējais ielas garums ir 500 metri, tā ir klāta ar asfalta segumu. Varoņu ielā satiksmes kustība norit vienā joslā. Ielā ir savrupmāju un vasarnīcu apbūve.
Ielu savienojumi
Varoņu iela ir savienota ar šādām ielām:
NK Istra 1961
NK Istra 1961 ir Horvātijas futbola klubs no Pulas. Tas ir dibināts 1948. gadā. Pašlaik spēlē Horvātijas čempionāta augstākajā līmenī — Pirmajā līgā. Līdz 2003. gadam kluba nosaukums bija NK Uljanik, vēlāk tika saukts par NK Pula, bet pašreizējo nosaukumu ieguva 2007. gadā. Mājas spēles aizvada Aldo Drosinas stadionā, kura ietilpība ir 9800 vietu. 2003. gadā iekļuva Horvātijas kausa izcīņas finālā.
Marta īdas
"Marta īdas" (en) ir 2011. gada ASV politiska drāma, kas balstīta uz Bo Vilimona lugu Farragut North. Filmas režisors, kā arī viens no producentiem, scenārija autoriem un galveno lomu atveidotājiem ir Džordžs Klūnijs. Citas lomas filmā atveido Raiens Goslings, Evana Reičela Vuda, Filips Sīmors Hofmans, Marisa Tomeja un Džefrijs Raits. Filmas pirmizrāde notika Venēcijas filmu festivālā.
Stīvens Mejerss ir prezidenta amata kandidāta Maika Morisa prezidentālās kampaņas menedžeris. Kampaņas laikā Stīvens iekļūst politiskā skandālā, kas drīz vien sāk apdraudēt Morisa izredzes uz prezidenta amatu.
Lutanāni
Lutanāni ir ciems Vectilžas pagastā, Balvu novadā. Atrodas 246 km attālumā no Rīgas.
Apdzīvotā vieta atrodas pie autoceļa V465.
Sarkanā iela (Rīga)
Sarkanā iela ir iela Rīgā, Latgales priekšpilsētā Maskavas forštatē. Iela sastāv no 2 braukšanas joslām. Sarkanā iela sākas pie krustojuma ar Jersikas ielu un beidzas pie krustojuma ar Līksnas un Virsaišu ielu. Kopējais ielas garums ir 193 metri.
Ielu savienojumi
Sarkanā iela krustojas ar šādām ielām:
Avotiņš
Avotiņš (sieviešu dzimtē Avotiņa) ir latviešu cilmes uzvārds, kas radies no vārda „avots” pamazināmās formas vai vietvārda Avotiņi. Cilvēki ar šo uzvārdu:
Sony Ericsson Naite
Sony Ericsson Naite (J105) ir Sony Ericsson J sērijas mobilais telefons, kura ražošana tika uzsākta 2009. gada oktobrī. Tas ir salīdzinoši lēts candybar korpusa tipa tālruni, kas pārstāv Greenheart diapazona zemāko segmentu. 2MP fiksēta fokusa kamera ir spējīga saglabāt attēlus 1600x1200 pikseļu izšķirtspējā un ierakstīt video 320x240 pikseļu izšķirtspējā, ar kadru nomaiņas ātrumu 15 kadri sekundē.
Karels Opočenskis
Karels Opočenskis (cs;, Mosta — , Prāga) bija čehu šahists.
Biogrāfija
Piedzimis mūrnieka ģimenē kā otrais no septiņiem bērniem. Šahu bērnībā iemācījuši spēlēt tēvs un vecākais brālis. Noturīga interese par šahu radusies mācoties Prāgas Vinogradu (Vinohrady) ģimnāzijā. Kļuvis par vietējā šaha kluba biedru, bet 1913. gadā uzvarējis Čehijas šaha savienības turnīrā.
Alba Julija
Alba Julija (ro, ) ir pilsēta Rumānijas centrālās daļas ziemeļrietumos, Transilvānijas reģionā, Albas žudeca administratīvais centrs. 2011. gadā pilsētā dzīvoja 63,5 tūkstoši iedzīvotāju. Atrodas Murešas upes labajā krastā, aptuveni 170 km uz ziemeļrietumiem no Rumānijas galvaspilsētas Bukarestes.
Alba Julija ir viena no vecākajām apdzīvotajām vietām Rumānijā. Romas impērijas laikos šeit bija apmetne Apula (la), nozīmīga militāra vieta Romas kontrolētajā Dāķijā. No 9. līdz 11. gadsimtam vieta bija zināma ar slāvu nosaukumu Belgrada (Bălgrad). No 1541. līdz 1693. bija Austrumungārijas Karalistes galvaspilsēta, vēlāk Transilvānijas hercogistes administratīvais centrs. Dažādos laikos pilsēta bija ne tikai Ģulafehērvāra (hu), bet arī Karlsburga (de). 1922. gadā Albas Julijas katedrālē simboliski kronēja Rumānijas karali Ferdinandu I.
1795. gads Latvijā
Šajā lapā ir apkopoti '''1795. gada notikumi Latvijas vēsturē'''. Kurzemes, Zemgales un Sēlijas vēsturiskās zemes pēc Kurzemes un Zemgales un Piltenes apgabala aneksijas nonāca Krievijas Impērijas pakļautībā, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas vietniecības Rīgas, Cēsu, Valmieras un Valkas apriņķu sastāvā. Latgales vēsturiskā zeme atradās Polockas vietniecības Daugavpils, Ludzas un Rēzeknes apriņķu sastāvā.
Žironda (līcis)
Žironda (fr) ir estuārs Francijas dienvidrietumos, Biskajas līča piekrastē. Izveidojas, satekot Dordoņas un Garonnas upēm. Estuāra vārdā nosaukts Žirondas departaments. Nedaudz augšpus Žirondas sākuma atrodas Bordo pilsēta. Uz dienvidiem no Žirondas ietekas Biskajas līcī atrodas Sudraba krasts (Côte d'Argent). Estuāram raksturīga stipras plūmaiņu straumes, kas apdraud kuģniecību.
2021. gada Talsu novada domes vēlēšanas
'''2021. gada Talsu novada domes vēlēšanas''' notika 2021. gada Latvijas pašvaldību vēlēšanās. Vēlēšanās Talsu novada domē ievēlēja 19 deputātus. Vēlēšanās piedalījās 8 kandidātu saraksti ar 161 deputātu kandidātu.
Vēlēšanu norise
Talsu novadā atradās 31 vēlēšanu iecirknis. Abavas pagastā varēja nobalsot Abavas bibliotēkā, Ārlavas pagastā — Nogales bibliotēkā, Balgales pagastā — Balgales pagasta pārvaldē, Dundagas pagastā — Dundagas pilī, Kaļķu bibliotēkā un Vīdales skolā, Ģibuļu pagastā — Pastendes kultūras namā un Spāres muižā, Īves pagastā — Īves pagasta pārvaldē, Kolkas pagastā — Kolkas tautas namā un Mazirbes bibliotēkā, Ķūļciema pagastā — Ķūļciema brīvā laika pavadīšanas centrā, Laidzes pagastā — Laidzes brīvā laika pavadīšanas centrā, Laucienes pagastā — Laucienes kultūras namā, Lībagu pagastā — Lībagu pagasta pārvaldē, Lubes pagastā — Lubes pagasta pārvaldē, Mērsraga pagastā — Mērsraga tautas namā, Rojas pagastā — Bērnu un jauniešu iniciatīvu centrā "Varavīksne", Kaltenes klubā, Melnsila klubā un Rojas kultūras centrā, Sabiles pilsētā — Sabiles kultūras namā, Stendes pilsētā — Stendes tautas namā, Strazdes pagastā — Strazdes pagasta pārvaldē, Talsu pilsētā — Talsu tautas namā, Talsu 2. vidusskolā un Talsu novada administratīvajā centrā, Valdemārpils pilsētā — Valdemārpils pilsētas un Ārlavas pagasta pārvaldē, Valdgales pagastā — Valdgales pagasta tautas namā, Vandzenes pagastā — Vandzenes tautas namā un Virbu pagastā — Virbu pagasta pārvaldē.
Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai izmantoja iepriekš sastādītus vēlētāju sarakstus. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, jāvelk sejas maska, jāievēro divu metru distance no citiem cilvēkiem un jādezinficē rokas, papildus ieteica uz vēlēšanām nākt ar savu pildspalvu.
Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad dome tiek ievēlēta uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.
Novada domē tiek ievēlēti 19 deputāti, ja iedzīvotāju skaits administratīvajā teritorijā ir no 30 001 līdz 60 000 cilvēkiem.
Tiesības piedalīties Talsu novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Talsu novada administratīvajā teritorijā 90 dienas pirms vēlēšanu dienas, vai kuriem Talsu administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).
Kandidātu saraksti
Talsos tika izlozēti sarakstu kārtas numuri.
Eds Pārsonss
Eds Pārsonss (en; dzimis ) ir britu ģeogrāfisko informācijas sistēmu (ĢIS) speciālists un tehnoloģiju evaņģēlists, kas plašāk pazīstams ar savu darbu Google kā šī uzņēmuma ģeotelpiskās jomas pārraudzītājs. Viņš strādā pie ģeotelpisko datu izmantošanas popularizēšanas komercsektorā un pie uz atrašanās vietu balstītu rīku uzlabošanas. E. Pārsonsu uzskata par vienu no galvenajiem Google Maps ielas skata (Street View) idejas autoriem.
Izglītība
E. Pārsonss 1987. gadā absolvēja toreizējo Kingstonas Politehnikumu (tagad Kingstonas Universitāte) ar zinātņu bakalaura grādu ģeogrāfijā. 1989. gadā viņš bija darba grupā, kas izveidoja pasaulē pirmo bakalaura līmeņa mācību kursu ģeogrāfiskajās informācijas sistēmās Kingstonas Universitātē. 1991. gadā Eds absolvēja Krenfīldas Tehnoloģiju institūtu, iegūstot maģistra grādu tālizpētē.
Profesionālā darbība
Pēc maģistra grāda iegūšanas E. Pārsonss sāka pasniegt ĢIS Kingstonas Universitātē, kur strādāja līdz 1998. gadam. 1997. gadā viņš izveidoja pasaules pirmo tiešsaistes vēlēšanu karti.
1998. gadā Eds sāka strādāt datorprogammatūras izstrādātāja Autodesk ĢIS nodaļā, savukārt 2001. gadā viņš pievienojās Lielbritānijas nacionālajai kartogrāfijas aģentūrai Ordnance Survey, kur ieņēma nozīmīgu lomu pārejā no tradicionālās kartogrāfijas uz ģeogrāfiskajām informācijas sistēmām. Tur viņš kļuva par IT nodaļas direktoru.
Akadēmiskā darbība
Papildu profesionālajai karjerai, Eds darbojas arī akadēmiskajā vidē, kur popularizē savas idejas un atklājumus. Viņš atbalsta relatīvi jauno neoģeogrāfijas konceptu un ir Karaliskās ģeogrāfijas biedrības loceklis. Autors vairākām zinātniskām publikācijām par ĢIS un kartogrāfiju.
Eds bieži uzstājās ĢIS profesionāļu un akadēmiķu konferencēs, tostarp uzstājās otrajā Latvijas ģeotelpisko informācijas tehnoloģiju konferencē 2018. gada 7. decembrī Rīgā.
Vecās pasaules peles
Vecās pasaules peles (Murinae) ir peļu dzimtas (Muridae) apakšdzimta, kas apvieno vairāk kā 560 sugas. Tās tiek iedalītas vairākās izmirušās un 132 mūsdienās dzīvojošās ģintīs, kas savukārt tiek iedalītas 31 ģinšu grupā. Šī apakšdzimta ir lielāka (izņemot peļu dzimtu un kāmju dzimtu) par jebkuru citu zīdītāju dzimtu, kā arī tā ir lielāka par visām atlikušajām peļu dzimtas apakšdzimtām kopā.
Vecās pasaules peļu un žurku dabiskais izplatības areāls aptver Āfriku, Eiropu, Āziju, Austrāliju un kontinentiem tuvumā esošās salas, bet laika gaitā šīs apakšdzimtas sugas ir ieceļojušas un izplatījušās visā pasaulē, izņemot Antarktīdu.
Sistemātika
Vecās pasaules peļu apakšdzimta (Murinae)
Koipvecupe
Koipvecupe (liv) ir Irbes vecupe Ventspils novada Tārgales pagasta ziemeļu daļā. Vecupe atrodas Irbes labajā krastā augšpus autoceļa P124 (Ventspils—Kolka) tilta.
1796. gads Latvijā
Šajā lapā ir apkopoti '''1796. gada notikumi Latvijas vēsturē'''. Kurzemes, Zemgales un Sēlijas vēsturiskās zemes pēc Kurzemes un Zemgales un Piltenes apgabala aneksijas atradās Krievijas Impērijas pakļautībā, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas vietniecības Rīgas, Cēsu, Valmieras un Valkas apriņķu sastāvā. Latgales vēsturiskā zeme atradās Polockas vietniecības Daugavpils, Ludzas un Rēzeknes apriņķu sastāvā.
Viesītes iela (Jūrmala)
Viesītes iela ir iela Jūrmalā, Dubultu apkaimē. Viesītes iela sākas krustojumā ar Salas ielu un beidzas krustojumā ar Dadžupes ielu. Kopējais ielas garums ir 750 metri, tā ir klāta ar asfalta segumu. Viesītes ielā satiksmes kustība norit vienā joslā. Ielā ir savrupmāju un vasarnīcu apbūve.
1986. gada Latvijas čempionāts šahā
1986. gada Latvijas šaha čempionāts - Latvijas PSR 43. šaha čempionāts vīriešiem un Latvijas PSR 40. šaha čempionāts sievietēm.
Turnīra gaita
Latvijas PSR 43. šaha čempionāts vīriešiem notika no 10. līdz 30. martam 1986. gadā Rīgā. Turnīrā ārpus konkurences piedalījās Lietuvas meistars Aloizs Kveinis, kurš kopvērtējumā ieņēma 3. vietu. Neraugoties uz jaunās paaudzes šahistu spiedienu, pirmo vietu dalīja daudzkārtējie čempioni Jānis Klovāns un Alvis Vītoliņš. Papildus mačā no 4 partijām Klovānu apmierināja arī neizšķirts iznākums, jo viņam bija labāks koeficients pamatturnīrā. Tādēļ jau pēc divām uzvarām mačā Klovāns ieguva savu devīto Latvijas PSR čempiona titulu, tādējādi pārspējot šajā rādītājā lielmeistaru Aivaru Gipsli. Turnīrā debitēja nākamais lielmeistars Igors Rausis.
Latvijas PSR 40. šaha čempionāts sievietēm notika Rīgā no 1986. gada 10. līdz 30. martam. Tāpat kā iepriekšējā gadā par pirmo vietu cīnījās Tatjana Voronova un Ingūna Erneste. Šoreiz savstarpējā partijā uzvarēja Erneste, taču Voronova mazāk punktu zaudēja pret pārējām dalībniecēm un trešo reizi kļuva par Latvijas PSR čempioni.
Latvijas vīriešu šaha čempionāta turnīra tabula
! !! Dalībnieks !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! Punkti !! Vieta
! !! 1 !! 2 !! Punkti !! Vieta
Latvijas sieviešu šaha čempionāta turnīra tabula
! !! Dalībniece !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! Punkti !! Vieta
Treehouse of Horror
Treehouse of Horror ir amerikāņu animētā seriāla "Simpsoni" otrās sezonas 3. sērija. Pirmoreiz tā tika pārraidīta FOX kanālā. Sēriju sarakstīja Džons Švalcveiders, Džejs Kogens, Voless Volodarskis un Sems Saimons, režisēja — Vess Ārčers, Ričs Mūrs un Deivids Silvermans. Sākot ar otro sezonu, "Simpsonos" katru gadu tiek rādītas Visu svēto dienas sērijas.
Sižets
Bārts un Līza stāsta šausmu stāstus, sēžot savā koka namiņā Visu svēto dienas vakarā. Viņus uzklausa Homērs. Sērija sastāv no trim daļām. Pirmajā stāstā "Slikto sapņu māja" (en) Simpsoni nopērk nolādēto māju, kura grib viņus iznīcināt. Stāstā "Izsalkuši un nolādēti" (en) Simpsoni satiek Kangu un Kodosu, kuri aicina Simpsonu ģimeni uz viņu planētu Rigel IV. Simpsoniem liekas, ka Kangs un Kodoss grib viņus apēst, ar ko aizvaino citplanētiešus. Stāsts "Krauklis" (en) ir Edgara Alana Po dzejoļa "Krauklis" ekranizējums.
Euronics
Euronics ir elektronikas veikalu grupa Eiropā. Galvenā mītne atrodas Amsterdamā. Tā darbojas kā Eiropas lielākā elektronikas veikala grupa un otrā lielākā patērētāju elektronikas mazumtirgotājs. "Euronics" pieder Nīderlandes uzņēmumam Euronics International Ltd.
Euronics Latvijā
Euronics veikali Latvijā ir no 2006. gada. Šobrīd Euronics veikali Rīgā ir t/c "Mols", t/p "Alfa", t/c "Rīga Plaza", t/c "Galerija Centrs", "Bowlero" centrā, u/v "Stockmann" un t/c "Akropole".
Lūbenka
Lūbenka ir ciems Salnavas pagastā, Kārsavas novadā. Atrodas 284 km attālumā no Rīgas.
Kasimovas hani
Kasimovas hani (tt, ru) bija vairākām dinastijām piederīgi tatāru hani, kas no 1452. līdz 1681. gadam valdīja meščeru un mordviešu apdzīvotajā Kasimovas hanistē (tagadējā Rjazaņas apgabala austrumu daļā). To Zelta Ordas sabrukuma periodā 1452. gadā savam dēlam izveidoja Zelta Ordas, vēlākais Kazaņas hans Ulu Muhameds.
Medumu baznīca
Eksterjers
Baznīca ir betona ķieģeļu mūra celtne, 15 metrus gara, 10 metrus plata un 7 metrus augsta ēka ar 3 metrus garu priekštelpu, kuru balsta četri mūra pīlāri un nenobeigtu torni. Sienas no ārpuses apmestas un krāsotas. Redzami piloni, logu un durvju ierāmējumi. Ieejas durvis ir trīs no gala un vienas no sakristejas. Dievnamu ieskauj dārzs, kurā atrodas arī plebānija.
Kasimovas hani
Kasimovas hanistes dibināšana
Zelta Ordas hans Ulu Muhameds pēc varas zaudēšanas Sarajā 1438. gadā nodibināja Kazaņas hanisti un piespieda pakļauties Maskavas kņazu Vasiliju II. Ordas hanu pretendentu cīņu rezultātā pakāpeniski tika nodibinātās arī citas patstāvīgas hanistes - Krimas haniste (1441), Nogaju Orda (pēc 1440. gada), Kasimovas haniste (1452), Kazahu haniste (1456), Astrahaņas haniste (1466) un Tjumeņas haniste (1468), kas vēlāk tika pārdēvēta par Sibīrijas hanisti.
Atlikušajās Ordas stepju teritorijās starp Dņepras un Jaikas upēm saglabājās valstisks veidojums ar galvaspilsētu Sarajā, kas vēlāk ieguva Dižās Ordas nosaukumu. Tās hans Ahmeds valdīja 1465. – 1481. gadā un atkārtoti 1474. un 1476. gadā aicināja Maskavas lielkņazu Vasiliju III kļūt par viņa vasali, tomēr Maskavas kņazs atteicās maksāt meslus. Kasimovas hani piedalījās karagājienā pret Kazaņu (1467–1469).
Medumu baznīca
Interjers
Tā ir vienas navas telpa ar koka grīdu un griestiem, kas ir apmesti. Virs ieejas atrodas kora telpa ar "Bokuma" firmas harmoniju. Presbitērija abās pusēs ir sakristejas. Dievnamā ir trīs ozolkoka altāri. Galvenais jeb centrālais altāris atrodas centrā pie presbitērija gala sienas. Virs tā atrodas liela Svētā Jāņa Kristītāja glezna ozolkoka rāmī. Sānu altāri veidoti līdzīgi. Labajā pusē ir Kristus Karaļa altāris ar lielu bareljefa figūru, bet kreisajā pusē — Jaunavas Marijas Lurdas altāris. Aplūkojama ir glezna "Jēzus kristīšana Jordānas upē", neliela kancele un biktskrēsls.
Kasimovas hani
Karagājiens pret Maskaviju
1480. gada oktobrī Dižās Ordas karaspēks cauri Lietuvai pakļautajām zemēm virzījās uz Maskavu, bet tika apstādināts pie Ugras upes, tā laika Lietuvas-Maskavijas robežas (tagadējā Kalugas apgabalā). Tur tatāri vairāk kā mēnesi veltīgi gaidīja Lietuvas dižkunigaitijas karaspēka ierašanos, kas tajā laikā atvairīja Krimas karaspēka iebrukumu. Sakarā ar ziemas iestāšanos hana Ahmeda karaspēks atkapās uz Saraju, kurai 1481. gada janvārī uzbruka Nogaju Ordas karaspēks un hanu nogalināja. Krievijas vēsture ar laiku šo "stāvēšanu uz Ugras upes" saka uzskatīt par mongoļu-tatāru jūga beigām. Kasimovas hani kļuva par Maskavas lielkņazu vasaļiem.
Medumu baznīca
Draudze
Draudze iekļaujas Romas Katoļu Rīgas Metropolijas klēra Jelgavas diecēzē. Draudzi apkalpo prāvests Rolands Šakals Sākotnēji draudze bija Grīvas baznīcas filiāle, 1936. gadā kļuva par patstāvīgu draudzi. Draudzei piederīgi ir katoļi, kas dzīvo Medumos un to apkārtnē. Dievkalpojumi notiek katru dienu. Draudzei ir četras kapsētas — Vasarišķu, Duļkinu, Baltaču un Pakrāces kapi.
Kasimovas hani
Kari ar Kazaņas haniem
Kasimovas hani vēl divas reizes piedalījās Maskavijas karagājienos uz Kazaņu (1487, 1552). 1487. gadā Maskavijas un Kasimovas karaspēks ieņēma Kazaņu un aizveda trimdā tās hanu Ilhamu, viņa vietā nometinot savu vasali hanu Muhamedu Aminu. 1505. gadā hans Muhameds Amins pārtrauca vasaļattiecības ar Maskaviju un uzbruka Ņižņijnovgorodas kremlim. Kasimovas hanu Šahali (Şahğäli) trīs reizi kronēja par Kazaņas hanu (1515–1567). Pēc 1517. gada Maskavas lielkņazs Vasilijs III anektēja kaimiņos esošo Rjazaņas kņazisti un ieslodzīja tās kņazu Ivanu Ivanoviču Maskavā. Pēc ilgstošiem kariem Krievijas cars Ivans IV Kazaņu 1552. gadā pilnīgi nopostīja un Kazaņas hanisti pievienoja Krievijai. Arī Kasimovas hanu vara palika vienīgi nomināla, tomēr Krievijas cars Ivans IV turpināja uzturēt draudzīgas attiecības ar Kasimovas haniem un Sainbulatu pat uz laiku kronēja par Visas Krievijas lielkņazu 1575. gadā.
Hanu varas izbeigšanās
1598. gada augusta kaujā pie Irmenas (Urmin) upes ietekas Obā (tagadējā Novosibirskas apgabalā) Krievijai izdevās sakaut Sibīrijas hana Kučuma spēkus un saņemt gūstā viņa mazdēlu Arslanu, kuru iecēla par Kasimovas carēviču. Viņa dēla carēviča Seida Burhana valdīšanas laikā (1627—1679) Romanovu dinastijas Krievijas cari sāka Kasimovas tatāru piespiedu kristīšanu, kaut arī piešķīra dižciltīgo tatāru bajāru (begu) ģimenēm muižnieku statusu. Tas radīja tatāru sacelšanos 1656. gadā. Pēc valdnieces Fatimas Soltanes nāves 1681. gadā Kasimovas hanus vairs neiecēla un viņu valdījumus pilnīgi inkorporēja Krievijas caristes satāvā.
Korenovska
Korenovska (ru) ir pilsēta Krievijas dienvidos, Krasnodaras novadā. Korenovskas rajona administratīvais centrs. Pilsēta atrodas 60 km no Krasnodaras.
Pilsētā dzīvo 41 826 cilvēku (2021). No tiem 91,48 % ir krievi, 3,02 % armēņi un 1,86 % ukraiņi.
Vēsture
1794. gadā šo teritoriju apdzīvoja Melnās jūras kazaki. 19. gadsimtā tika izveidota kazaku staņica (Korenovskas staņica). 1961. gadā staņicai tika piešķirts pilsētas statuss un nosaukums Korenovska. Pilsētā joprojām ir dzīvs pilsētas vēstures liecinieks — 200 gadus vecs ozols. Mūsdienās Korenovska ir attīstīta pilsēta ar dažādām nozarēm, tostarp ar pārtikas ražošanu un kokapstrādi. Pilsētā ir labi attīstīta graudkopība, dārzeņkopība, lopkopība un putnkopība.
Vietējā piena konservu rūpnīca ražo produkciju ar zīmolu "Korovka iz Korenovki".
Kultūrā
Romānā “Klusā Dona” Grigorijs Meļehovs saslimst ar tīfu evakuācijas laikā Korenovskas staņicā 1920. gada sākumā.
Štefans Lainers
Štefans Lainers (de, dzimis ) ir austriešu futbolists, spēlē aizsarga pozīcijā. Pašlaik (2021) Lainers pārstāv Vācijas Bundeslīgas komandu Menhengladbahas "Borussia" un Austrijas futbola izlasi.
Latvijas Top 40 (2021)
Latvijas Top 40 ir nacionālās apraides sabiedriskās radiostacijas Latvijas Radio 5 veidotais iknedēļas populārāko dziesmu saraksts. Šajā rakstā ir apkopots to dziesmu saraksts, kas 2021. gadā Latvijas radiostacijas Latvijas Radio 5 iknedēļas populārāko 40 dziesmu sarakstā "Latvijas Top 40" ieguva pirmo vietu, kā arī gada noslēguma četrdesmit vispopulārākās dziesmas valstī.
Top 40 sastādīšanas princips
Latvijas Top 40 tiek veidots, apkopojot datus par spēlētākajām dziesmām Latvijas populārākajās Top 40 formāta radiostacijās (airplay), kā arī visvairāk klausītākajām dziesmām mūzikas straumēšanas platformās Spotify un Deezer.
Topa veidošanai dati par nedēļas spēlētākajām dziesmām Latvijā tiek ņemti no šīm radio stacijām:
Bet, lai iegūtu datus par nedēļas spēlētākajām dziesmām Latvijā tiešsaistes platformās, tiek izmantoti dati no:
Iegūtie dati ir dziesmu saraksts ar reižu skaitu, cik tā bieži ir spēlēta konkrētās nedēļas ietvaros. Šis saraksts tiek sadalīts rangā sākot no 50, tātad populārākā dziesma saņem 50 punktus, nākamā 49 un tā tālāk, ja atskaņojumu skaits ir vienāds, tad dziesma saņem vienādus ranga punktus, bet viena vieta zem tās saņem par attiecīgo punktu skaitu mazāk. Vienīgais izņēmums ir Deezer, kas atskaņojumu skaitu nerāda, tāpēc šis saraksts tiek vienkārši sakārtots no 50 un uz leju.
Šāda veida datu apstrāde izslēdz gadījumus, kad viena radio stacija spēlē dziesmu ar atskaņojumu skaitu, piemēram, 90, bet citās radio stacijās tā spēlēta netiek, bet topā tāda visticamāk iekļūtu, jo citas dziesmas, pat gadījumos, ja tiek spēlētas vairākās radio stacijās, šādu atskaņojumu skaitu var neiegūt. Šajā metodē topā iekļūst dziesmas, kas ir pārstāvētās vairākās radio stacijās, tātad sasniedzot plašāku klausītāju loku.
Kad dati ir savākti un sakārtoti, tiek izveidots vienots dziesmu saraksts, novienādoti dziesmu nosaukumi un saskaitīts, kurai dziesmai ir augstāka kopējā ranga summa — augstāka ranga summa attiecīgi ir augstāka vieta topā.
Vītolu iela (Jūrmala)
Vītolu iela ir iela Jūrmalā, Mellužu apkaimē. Vītolu iela sākas pie pludmales un beidzas krustojumā ar Kāpu ielu. Kopējais ielas garums ir 260 metri, tā ir klāta ar grants segumu. Vītolu ielā satiksmes kustība norit vienā joslā. Ielā ir savrupmāju un vasarnīcu apbūve.
Lūjāni
Lūjāni ir ciems Rožupes pagastā, Līvānu novadā. Atrodas 173 km attālumā no Rīgas.
Ciema apkārtnē atrodas vējdzirnavas.
Zudusī upe
"Zudusī upe" (en) ir 2014. gada ASV drāma, kuras režisors, scenārija autors un viens no producentiem ir Raiens Goslings. Galvenās lomas filmā atveido Kristīna Hendriksa, Sērša Runena, Mets Smits, Bens Mendelsons, Īens De Kestekers un Eva Mendesa. Filmas pirmizrāde notika Kannu filmu festivālā.
Vientuļā māte Billija tiek ierauta tumšā pazemes pasaulē, kamēr viņas pusaudžu vecuma dēls Bounss atklāj ceļu uz slepenu zemūdens pilsētu.
Mihails Gavrilovs
Mihails Gavrilovs (dzimis Rīgā) ir Latvijas krievu ekonomists, augstskolas pasniedzējs un politiķis. Bijis Latvijas Republikas Augstākās padomes deputāts (1990-1993, nebalsoja par Latvijas neatkarības deklarāciju) un Rīgas dome s deputāts.
Absolvējis Latvijas Valsts universitātes Ekonomikas fakultāti. Bijis Latvijas Valsts universitātes politekonomijas kursa vecākais pasniedzējs.
Politiskā darbība
Bijis PSKP biedrs. 1989. gadā M. Gavrilovs dibināja organizāciju "Demokrātiskās iniciatīvas centrs" un tika ievēlēts Rīgas tautas deputātu padomē. 1993. gadā "Demokrātiskās iniciatīvas centru" pārveidoja par politisku partiju, bet 1995. gadā tā ieguva nosaukumu Krievu partija.
1990. gadā M. Gavrilovs tika ievēlēts par Latvijas Republikas Augstākās padomes deputātu kā "Demokrātiskās iniciatīvas centra" un "Līdztiesības" kandidāts, ievēlēts no 58. Rīgas vēlēšanu apgabala. Viņš bija viens no tiem deputātiem, kas nebalsoja par Latvijas neatkarības deklarāciju un iesaistījās frakcijā "Līdztiesība", bija frakcijas vadītāja Sergeja Dīmaņa vietnieks.
Pēc AP deputāta pilnvaru beigām M. Gavrilovs naturalizācijas ceļā ieguva Latvijas Republikas pilsonību. 2001. gada pašvaldību vēlešānās ievēlēts Rīgas domē no Krievu partijas. 2005. gadā ievēlēts Rīgas domē no apvienības "Dzimtene" un Latvijas Sociālistiskās partijas saraksta. 2007. gadā M. Gavrilovs iestājās Latvijas Pirmajā partijā un tās Rīgas domes frakcijā. 2009. gadā ievēlēts Rīgas domē no LPP/LC saraksta.
2010. gadā M. Gavrilovs nesekmīgi kandidēja 10. Saeimas vēlēšanās no apvienības "Par Labu Latviju" saraksta. Tāpat pietiekošu vēlētāju atbalstu neguva 2011. gadā notikušajās ārkārtas 11. Saeimas vēlēšanās, kurās kandidēja no ŠRP-LPP/LC saraksta. 2012. gadā M. Gavrilovs bija partijas "Gods kalpot Rīgai!" dibinātāju skaitā un 2013. gadā atkal tika ievēlēts Rīgas domē no "Saskaņas Centra" un "Gods kalpot Rīgai!" apvienības. Tāpat tika ievēlēts arī 2017. gada Rīgas domes vēlēšanās, pārstāvot partijas "Saskaņa" un "Gods kalpot Rīgai!" apvienību.
Līksnas iela (Rīga)
Līksnas iela ir iela Rīgā, Latgales priekšpilsētā Maskavas forštatē. Iela sastāv no 2 braukšanas joslām. Līksnas iela sākas pie krustojuma ar Ebreju ielu un beidzas pie krustojuma ar Kalna ielu. Kopējais ielas garums ir 630 metri.
Vēsture
Iela izveidota 1877. gadā kā Poltavas iela (Poltawsche Strasse, Полтавская улица), 1923. gadā to pārdēvēja par Līksnas ielu. 1936. gadā ielu pagarināja, pievienojot tai Tulas ielu.
Ielu savienojumi
Līksnas iela krustojas ar šādām ielām:
Aleksandrs Areščenko
Aleksandrs Areščenko (ru; dzimis Vorošilovgradā) ir Ukrainas starptautiskais lielmeistars šahā (2002).
Biogrāfija
2000. gadā Spānijā uzvarējis Pasaules junioru šaha čempionātā U14 vecuma grupā. 2001. gadā uzvarējis šaha turnīrā Nikolajevā. 2002. gadā dalījis pirmo vietu starptautiskajā šaha turnīrā Sanktpēterburgā. 2003. gadā kopā ar Jevgeņiju Mirošničenko un Eduardu Rozentālu dalījis pirmo vietu Francijas šaha festivālā Cappelle-la-Grande. 2005. gadā uzvarējis starptautiskajos šaha turnīros Koventri un Orhūsā, kā arī kļuvis par Ukrainas šaha čempionāta uzvarētāju. Divus gadus pēc kārtas dalījis pirmās vietas starptautiskajos šaha turnīros Menas salā: 2005. gadā kopā ar Aleksandru Šabalovu, bet 2006. gadā kopā ar Sergeju Volkovu. 2007. gadā kopā ar Hikaru Nakamuru un Emīlu Sutovski dalījis otro vietu Gibraltāras šaha festivālā (uzvarējis Vladimirs Akopjans). 2009. gadā dalījis pirmās vietas starptautiskajos šaha turnīros Ņūdelī un Mumbajā, kā arī kopā ar Borisu Avruhu uzvarējis Cīrihes starptautiskajā šaha turnīrā. 2012. gadā Kijivā kļuvis par Ukrainas šaha čempionāta sudraba laureātu, kā arī kopā ar Bartošu Socko dalījis pirmo vietu Mihaila Čigorina memoriālā Sanktpēterburgā.
Piedalījies Pasaules kausa izcīņās šahā pēc izslēgšanas sistēmas:
Ilga
Ilga var būt:
Aleksandrs Areščenko
Biogrāfija
Pārstāvējis Ukrainas komandu lielākajos komandu šaha turnīros:
Par panākumiem turnīros FIDE 2001. gadā Areščenko piešķīrusi starptautiskā meistara (IM), bet 2002. gadā - starptautiskā lielmeistara (GM) nosaukumu.
2012.—2013. gada Pasaules kauss bobslejā
Vīriešu divnieku ieskaitē uzvarēja Lindons Rašs, četrinieku ieskaitē — Aleksandrs Zubkovs, apvienotajā ieskaitē — Oskars Melbārdis. Sieviešu divnieku ieskaitē uzvarēja Keilija Hamfrīsa. Šī bija pirmā reize kopš Latvijas neatkarības atgūšanas, kad latviešu sportists izcīna uzvaru kādā no Pasaules kausa kopvērtējumeim bobslejā.